മൈസൂരു കൂട്ടബലാത്സംഗം: വിദ്യാര്ത്ഥിനികള്ക്കായി കര്ശന നിര്ദ്ദേശങ്ങള് പുറപ്പെടുവിച്ച് മൈസുരു സര്വ്വകലാശാല മൈസുരു: മൈസൂരുവില് കോളേജ് വിദ്യാര്ത്ഥി ലൈംഗികമായി പീഡിപ്പിക്കപ്പെട്ട സംഭവത്തിന് പിന്നാലെ വിദ്യാര്ത്ഥിനികള്ക്കായി കര്ശന നിര്ദ്ദേശങ്ങള് പുറപ്പെടുവിച്ച് മൈസുരു സര്വ്വകലാശാല. വൈകീട്ട് 6.30 ന് ശേഷം പെണ്കുട്ടികള് പുറത്തിറങ്ങരുതെന്ന നിബന്ധനയാണ് യൂണിവേഴ്സിറ്റി പുറപ്പെടുവിച്ചിരിക്കുന്നത്. കുക്കരഹള്ളി തടാകത്തിന് സമീപത്തേക്ക് പെണ്കുട്ടികള് പോകുന്നത് വിലക്കിയാണ് യൂണിവേഴ്സിറ്റി രജിസ്റ്റാര് ഓര്ഡര് ഇറക്കിയിരിക്കുന്നത്. സെക്യൂരിറ്റീ ജീവനക്കാര് വൈകീട്ട് ആറ് മുതല് രാത്രി 9 വരെ പ്രദേശം നിരീക്ഷിക്കണമെന്നും പട്രോള് നടത്തണമെന്നും സര്ക്കുലറില് പറയുന്നു. വിജനമായ സ്ഥലങ്ങളുള്ള, ഈ ക്യാംപസിലെ പെണ്കുട്ടികളെ കുറിച്ചുള്ള ആകുലത പൊലീസ് വകുപ്പ് ഉന്നയിച്ചതോടെയാണ് സര്ക്കുലര് ഇറക്കിയതെന്ന് ഐഎഎന്എസിന് നല്കിയ അഭിമുഖത്തില് ഓര്ഡറിനെ കുറിച്ച് കോളേജ് വൈസ് ചാന്സലര് പറയുന്നത്.